Myn sluit ook werkers uit wat loonaanbod aanvaar | Maroela Media
Hierin word die vakbond se lede van die werksplek uitgesluit ondanks die feit dat hy reeds verlede week Sibanye-Stillwater se loonverhogingsaanbod ná maande lange onderhandelings aanvaar het.
Luidens die aanbod moet Solidariteit se lede 'n verhoging van 5% vir die volgende drie jaar kry.
Talle vakbonde het egter nie hierdie aanbod aanvaar nie en glo steeds met 'n beplande staking teen die maatskappy voortgegaan.
"Volgens die uitsluitingskennisgewing moet die meerderheid van al die betrokke vakbonde se lede die aanbod aanvaar voordat 'n skikking bereik kan word," sê Riaan Visser, adjunkhoofsekretaris vir die Mynbou-, Landbou- en Chemiese Bedryf by Solidariteit.
"Dit beteken dat Solidariteit se lede, wat die aanbod reeds aanvaar het, ook uitgesluit sal word en die beginsel van 'geen werk, geen betaling' nou ook vir hulle sal geld."
Solidariteit beplan nou om die arbeidshof op 'n dringende grondslag te nader om 'n interdik teen die uitsluiting van sy lede by Sibanye-Stillwater te bekom.
Boonop meen die vakbond dat hierdie skuif die maatskappy se morele verval ten toon stel, aangesien sy lojale werknemers ook hierdeur gestraf word.
"Hierdie optrede is tekenend van waarom die maatskappy die een staking ná die ander ondervind," sê Visser.
"Sibanye-Stillwater se geneigheid om sy werknemers te minag is ook een van die hoofredes waarom die maatskappy verlede jaar as die gevaarlikste mynhuis beskou is om voor te werk."
Solidariteit het 'n beroep op die maatskappy gedoen om te herbesin oor sy besluit om ook die uitsluitingskennisgewing aan sy werknemers wat reeds die loonaanbod aanvaar het, te gee.
"Sibanye-Stillwater se topbestuur sal moet besin oor sy morele kompas, aangesien hy nie werknemers se reg om 'n loonaanbod te aanvaar respekteer nie. Dít boonop nadat die maatskappy se onderhandelaars aan Solidariteit beloof het dit sal nie gebeur nie," sê Visser.
Weereens bewyse van wie en wat regeer hierdie land
Die Unies moet wakker skrik, werk is skaars, aanvaar die aanbod ongeag, Jul unielede het werk, Jul vat elke maand n bedrag….sonder dit hoe gaan Jul "survive" gaan dit oor julle of Jul lede??? Vra maar net…